Burger King betaal vir mnr. Burger en me. King se troue | Maroela Media
Joel Burger en Ashley King. Foto: Facebook
Burger King het bekend gemaak dat hy vir die troue van 'n paartjie van Illinois gaan betaal omdat hulle vanne onderskeidelik Burger en King is.
Die Daily Mail berig die kitskosgroep het besluit om vir die troue van Joel Burger en Ashley King te betaal en ook geskenksakkies aan die gaste sal verskaf. Burger en King, wat sedert gr. 5 'n paartjie is, staan alom onder hul vriende en familie as Burger-King bekend.
Die paartjie het vroeër vanjaar verloof geraak en het die nuus bekend gemaak met 'n foto van waar hulle langs 'n Burger King-bord staan. Eric Hirschhorn, woordvoerder van Burger King, het gesê hulle het dadelik besluit om vir die troue te betaal nadat hulle van die paartjie en hulle 'gepaste' vanne gehoor het. "Al wat ons vra is dat hulle vir altyd gelukkig saam sal wees."